लिंजिर में डायरिया फैला अस्पताल पहुंचे 4 लोग
देर शाम गांव में कैम्प लगाकर पीड़ितों का किया जा रहा है इलाज
पुसौर क्षेत्र के लिंजिर गांव में पिछले दो दिनों से डायरिया का प्रकोप है। गांव के दर्जनों लोग संक्रामक बीमारी की चपेट में आ गए हैं। शनिवार को हालात बिगड़ने के बाद स्वास्थ्य विभाग ने देर शाम डाक्टरों की टीम को प्रभावित गांव भेजा है। यहां कैम्प लगाकर लोगों को जांच व इलाज किया जा रहा है। चार लोगों को जिला चिकित्सालय में भर्ती कराया गया है।
दो दिन पहले लिंजिर गांव में आंत्रशोथ की शुरुआत यादव परिवार के 70 वर्षीय बुजुर्ग दयानिधि यादव से हुई थी। शुरू में तो उल्टी दस्त की बीमारी को परिवार ने मामूली समझकर ध्यान नहीं दिया था, लेकिन 24 घंटों के भीतर जिस तरह से बारी-बारी कर पूरा परिवार संक्रामक बीमारी की चपेट में आया, उसने अन्य लोग भी सहम गए। इस बीच यादव परिवार से शुरू हुई बीमारी ने गांव के अन्य ग्रामीणों को अपनी चपेट में लेना शुरू कर दिया। शेष पेज 16
दो दिनों के दर्जनों बावजूद उसके स्थानीय मितानिनों व स्वास्थ्य कार्यकर्ताओं से लेकर स्वास्थ्य विभाग के आला अधिकारियों को भी मामले की खबर नहीं थी। धीरे-धीरे जब डायरिया से पीड़ितों की संख्या बढ़ी तो शनिवार की देर शाम गांव में कैम्प लगाकर पीड़ितों का इलाज शुरू किया गया। हालत बिगड़ने पर चार ग्रामीणों को जिला अस्पताल रिफर कर दिया गया है। अब तक शिविर में 50 से भी अधिक लोगों को इलाज किया जा चुका है, साथ घर-घर में मैलाथन पाउडर का छिड़काव करने के साथ-साथ पानी को उबाल कर पीने की सलाह दी जा रही है।
ओआरएस घोल और दवाइयों का वितरण
संक्रामक बीमारी की रोकथाम के लिए लोगों को ओआरएस घोल के अलावा दवाइयां भी दी गई हैं। साथ ही साफ-सफाई पर विशेष ध्यान देते हुए बोर और हैंडपंप के आसपास फैली गंदगी की सफाई भी कराई गई है।
इन ग्रामीणों की हालत बिगड़ी
दयानिधि यादव 70 वर्ष, रामदास यादव 45 वर्ष, दुखीराम 39 और फूलसिंह यादव उम्र 75 वर्ष की हालत काफी नाजुक बनी हुई है, जिनकी स्थिति को देखते हुए जिला अस्पताल के पुरुष मेल मेडिकल वार्ड में एडमिट करते हुए उपचार किया जा रहा है।
स्थिति अब नियंत्रण में हैं
लिंजिर गांव में डायरिया फैलने की जानकारी मिली हैं। स्वास्थ्य टीम को मौके की ओर देर शाम को ही रवाना कर दिया गया था। फिलहाल स्थिति अब नियंत्रण में हैं। डा. हबेल सिंह उरांव, मुख्य चिकित्सा एवं स्वास्थ्य अधिकारी
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva